Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν δεν μπορώ να συνδέσω τον υπολογιστή μου VAIO σε ένα σημείο πρόσβασης (ή στο Internet);

- Δείτε την παράγραφο Τι πρέπει να κάνω αν δεν μπορώ να χρησιμοποιήσω τη λειτουργία Wi-Fi(R) (ασύρματου δικτύου);. [Πληροφ.]

- Βεβαιωθείτε ότι έχει ενεργοποιηθεί το σημείο πρόσβασης.

- Ελέγξτε τις ρυθμίσεις του σημείου πρόσβασης.
  Στις ακόλουθες ρυθμίσεις, ενδέχεται ο υπολογιστής VAIO να μην μπορεί να συνδεθεί σε κάποιο σημείο πρόσβασης ή να μην είναι σταθερή η σύνδεση.

- Όταν το σημείο πρόσβασης είναι ρυθμισμένο να αρνείται την επικοινωνία με μια συσκευή της οποίας το αναγνωριστικό SSID έχει οριστεί ως "ANY" (Οποιοδήποτε) και το αναγνωριστικό SSID του υπολογιστή VAIO ή του σημείου πρόσβασης έχει οριστεί ως "ANY".

- Όταν το σημείο πρόσβασης βρίσκεται σε κατάσταση stealth (απόκρυψη).
  Για περισσότερες πληροφορίες, ανατρέξτε στο εγχειρίδιο του σημείου πρόσβασης ή απευθυνθείτε στην υπηρεσία παροχής δικτύου Wi-Fi όπου είστε συνδρομητής.

- Βεβαιωθείτε ότι υπάρχει σύνδεση μεταξύ του υπολογιστή VAIO και του σημείου πρόσβασης. [Πληροφ.]

- Η δυνατότητα σύνδεσης επηρεάζεται από την απόσταση, τα εμπόδια, τη διαμόρφωση των συσκευών, την ένταση/τις παρεμβολές των ραδιοκυμάτων, τα υλικά των τοίχων, τις ανοιχτές εφαρμογές κλπ.
  Απομακρύνετε τον υπολογιστή VAIO από τα εμπόδια ή μετακινήστε τον πιο κοντά στο σημείο πρόσβασης που χρησιμοποιείτε.

- Ανοίξτε το συμβολομενού έναρξης [Πληροφ.] και επιλέξτε το σύμβολο Ρυθμίσεις (Settings) και (το εικονίδιο δικτύου).
  Βεβαιωθείτε ότι εμφανίζεται το σημείο πρόσβασης που χρησιμοποιείτε.